English: Thank you very much, and can I thank everybody who has contributed to the debate? I must begin by thanking you all for your kind words about my chairing of the committee. I have to say that I've been so very well supported by Members and by staff that I don't think I can take particular individual credit for the work that we've done, but I am proud of what we've achieved through this difficult time. I think we've heard, clearly, that Cymraeg 2050 - we have to make sure that the actions supporting it are really re-evaluated in the light of what's happened, and I was pleased to hear from the Minister today. I know she's not responding formally - and we didn't expect that, of course - but we really will need to revise those actions to make sure that we take into account both the damage that's been done but also the positive lessons, as the Minister said, that could be learned. With regard to digital presence, I thought what David Melding said about the online activity being a good second best, but a second best - it is true, as the Minister has said as well, that we mustn't lose the good things we've learned about digital engagement, but it is not a substitute. I did think, though, that David Melding's points about the equality impacts that people who couldn't physically get to an Eisteddfod - we all know how difficult it can be to walk around some Eisteddfods if you're fit and well, despite the best efforts to make them accessible, sometimes. And I think, again, that's something we won't want to lose. And his point about 'not hinterland'. These communities are not a hinterland of somewhere else, they are communities - . Natural Welsh-speaking communities, particularly in rural areas, they are their own communities, they are not a hinterland of bigger towns. And I'd echo David's thanks to all our institutions, and we're very grateful to them for all they've done at this very difficult time. Siân Gwenllian is right, of course, to say that the impact of COVID in this field, as in so many others, has highlighted and exacerbated existing weaknesses and problems, and I really hope that the Minister will address those underlying weaknesses and problems as we move forward. That need for clarity that Siân highlighted, of working across Government to make sure that everybody's heading in the right direction - we very much hope, when we get the Minister's formal response, that that clarity will be there about who's leading and about who is responsible. The budgets must be restored. They weren't, as Siân said, very much in the first place. We would argue, of course, that there's more needed, but at least, as a bottom line, they must be restored. I clearly didn't expect, as I've said, the Minister's full response today. She was right to highlight that we have positive things to learn, but I know she knows that we can't ignore the risks and the risks that have been exacerbated. The results of the survey she highlights reinforce our concerns, and I'm glad to hear her commitment today to act at speed to move this agenda on. We cannot wait. The workforce will be going elsewhere. We cannot wait. Thanks, again, Llywydd, to everybody who's supported my work as committee Chair, to all the witnesses, to fellow Members and to staff. And I do look forward to carrying on with this work in a somewhat different role in the new year. Diolch yn fawr iawn.
Welsh: Diolch yn fawr iawn, ac a gaf fi ddiolch i bawb sydd wedi cyfrannu at y ddadl? Rhaid imi ddechrau drwy ddiolch i bob un ohonoch am eich geiriau caredig am fy nghadeiryddiaeth o'r pwyllgor. Rhaid i mi ddweud fy mod wedi cael cefnogaeth mor dda gan Aelodau a chan staff fel nad wyf yn credu y gallaf gymryd clod unigol arbennig am y gwaith rydym wedi'i wneud, ond rwy'n falch o'r hyn rydym wedi'i gyflawni drwy'r cyfnod anodd hwn. Rwy'n credu ein bod wedi clywed yn glir fod Cymraeg 2050 - rhaid inni sicrhau bod y camau sy'n ei gefnogi yn cael eu hailwerthuso'n iawn yng ngoleuni'r hyn sydd wedi digwydd, ac roeddwn yn falch o glywed gan y Gweinidog heddiw. Gwn nad yw'n ymateb yn ffurfiol - ac nid oeddem yn disgwyl hynny, wrth gwrs - ond bydd gwir angen inni adolygu'r camau hynny er mwyn sicrhau ein bod yn ystyried y niwed sydd wedi'i wneud ond hefyd y gwersi cadarnhaol y gellid eu dysgu, fel y dywedodd y Gweinidog. O ran presenoldeb digidol, roeddwn yn credu bod yr hyn a ddywedodd David Melding am y gweithgarwch ar-lein yn ail orau da, ond ail orau - mae'n wir, fel y dywedodd y Gweinidog hefyd, na ddylem golli'r pethau da rydym wedi'u dysgu am ymgysylltiad digidol, ond nid yw'n cymryd lle pethau eraill. Roeddwn yn meddwl, serch hynny, fod pwyntiau David Melding am yr effeithiau ar gydraddoldeb ar bobl na allai gyrraedd Eisteddfod yn gorfforol - rydym i gyd yn gwybod pa mor anodd y gall fod i gerdded o amgylch rhai Eisteddfodau os ydych yn ffit ac yn iach weithiau, er gwaethaf yr ymdrechion gorau i'w gwneud yn hygyrch. Ac rwy'n credu, unwaith eto, fod hynny'n rhywbeth na fyddwn am ei golli. A'i bwynt nad yw'n gefnwlad. Nid yw'r cymunedau hyn yn gefnwlad i rywle arall, maent yn gymunedau - . Cymunedau naturiol Cymraeg eu hiaith, yn enwedig mewn ardaloedd gwledig, cymunedau yn eu hawl eu hunain, nid cefnwlad i drefi mwy ydynt. A byddwn yn adleisio diolch David i'n holl sefydliadau, ac rydym yn ddiolchgar iawn iddynt am bopeth y maent wedi'i wneud ar yr adeg anodd hon. Mae Siân Gwenllian yn iawn, wrth gwrs, i ddweud bod effaith COVID yn y maes hwn, fel mewn cynifer o rai eraill, wedi amlygu a gwaethygu gwendidau a phroblemau presennol, a mawr obeithiaf y bydd y Gweinidog yn mynd i'r afael â'r gwendidau a'r problemau sylfaenol hynny wrth inni symud ymlaen. Mae'r angen am eglurder y tynnodd Siân sylw ato, o weithio ar draws y Llywodraeth i sicrhau bod pawb yn mynd i'r cyfeiriad iawn - rydym yn gobeithio'n fawr, pan gawn ymateb ffurfiol y Gweinidog, y bydd yr eglurder hwnnw yno ynglŷn â phwy sy'n arwain a phwy sy'n gyfrifol. Rhaid adfer y cyllidebau. Nid oeddent yn llawer yn y lle cyntaf, fel y dywedodd Siân. Byddem yn dadlau, wrth gwrs, fod angen rhagor, ond o leiaf, fel llinell sylfaen, rhaid eu hadfer. Mae'n amlwg nad oeddwn yn disgwyl ymateb llawn y Gweinidog heddiw, fel y dywedais. Roedd hi'n iawn i dynnu sylw at y ffaith bod gennym bethau cadarnhaol i'w dysgu, ond rwy'n gwybod ei bod hi'n gwybod na allwn anwybyddu'r risgiau a'r risgiau sydd wedi'u gwaethygu. Mae canlyniadau'r arolwg y mae'n tynnu sylw atynt yn atgyfnerthu ein pryderon, ac rwy'n falch o glywed ei hymrwymiad heddiw i weithredu'n gyflym i symud yr agenda hon yn ei blaen. Ni allwn aros. Bydd y gweithlu'n mynd i rywle arall. Ni allwn aros. Diolch, unwaith eto, Lywydd, i bawb sydd wedi cefnogi fy ngwaith fel Cadeirydd y pwyllgor, i'r holl dystion, i gyd-Aelodau ac i staff. Ac rwy'n edrych ymlaen at barhau'r gwaith hwn mewn rôl ychydig yn wahanol yn y flwyddyn newydd. Diolch yn fawr iawn.